《登快哉亭有属》
宋代·贺铸

南浦东风拂水文，汀洲芳草绿罗裙。
桃花旧叶应相望，杨叶新声我独闻。
酸鼻可怜香欲绝，断肠不待酒初醺。
斜阳归去书窗下，一幅蛮笺赋梦云。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。